ที่รัก ผมไม่ประหลาดใจเลย
ยังไม่มีคนมาส่ง ไม่มีใครได้เลย
หรือพระราชินีจะพบตัวหล่อนแล้ว
- อุตส่าห์หวังว่าหล่อนจะเขียนถึงการหมั้นของฉัน - หวังไว้ว่าจะเขียนถึงชุดใหม่ฉัน
ฉันอยากให้…
เครสซิด้า คาวเปอร์
นางหัวทองลอบแทงข้างหลังนั่น
เราจะเชื่อจริงรึว่าเป็นหล่อน
แต่ก็สมเหตุสมผลอยู่
ฉันเองก็อาจผันตัวไปเขียนบทความจิกกัด
ถ้าต้องกลายเป็นสาวทึนทึกอย่างมิสคาวเปอร์
หล่อนใจร้ายมาก
เด็กนั่นน่าสงสาร ดูท่าพ่อแม่จะไม่สั่งสอน
ถ้าเป็นลูกฉันคงได้โดนอัปเปหิออกจากบ้าน
หล่อนมาจากนรกโดยแท้
ฉันว่าหล่อนช่างอัจฉริยะ
อยากอ่านฉบับหน้าจะแย่แล้ว
ฉันจะไม่หยามหน้าพญามารด้วยการเปรียบเทียบ
ตัวเขากับเครสซิด้า คาวเปอร์
เพราะฝ่ายหนึ่งเป็นจอมโป้ปด จอมปลอม
นางปีศาจแพศยาหาใครเทียม
ส่วนอีกฝ่ายนั้น ผู้เขียนไม่เคยทำความรู้จัก
มีคนมาเยือนจ้ะ
เพน
คอลิน
สบายดีรึเปล่า ผมเป็นห่วง
ฉันดีขึ้นแล้วค่ะ คอลิน
แต่คุณไม่ควรอยู่ที่นี่นะคะ เผื่อจะเป็นโรคติดต่อ
ผมอยากอยู่ตรงนี้ที่สุด
ผมรู้ว่ามีเรื่องที่คุณอยากบอกผม
แต่ผมยินดีอดทนรอจนกว่าคุณจะพร้อมเฉลย
ความในใจซึ่งไม่ว่าจะเป็นเช่นไร
ตอนนี้ฉันพูดไม่ได้
แต่ฉันไม่ได้เป็นลมเพราะสิ่งที่คุณทำ
เป็นเพราะเครสซิด้า คาวเปอร์ กับการอ้างตัวเป็นวิสเซิลดาวน์ต่างหาก
มันก็ชวนตะลึงไม่น้อย
หล่อนเขียนถึงคุณ ถึงผม และครอบครัวเราอย่างเลวร้ายปานนั้น
แต่มากระชากหน้ากากตนเอง ในงานฉลองการหมั้นเรา
ช่างสมเป็นเครสซิด้าที่ไขว่คว้าสิ่งที่ไม่ใช่ของตน
คิดว่าหล่อนพูดจริงหรือเปล่า
ผมคิดเสมอว่าเลดี้วิสเซิลดาวน์น่าจะ… ฉลาดกว่านี้กระมัง
ผมให้คุณพักดีกว่า
แต่ก่อนจะไป ผมมีของมาให้
ช่างเพชรเพิ่งปรับขนาดเสร็จ
โอย คอลิน สวยจังเลยค่ะ
แต่ยังสวยได้ไม่เท่าครึ่งหนึ่งของคุณ
ทำไมมือเปื้อนหมึก เขียนอะไรอยู่เหรอ
ใช่ค่ะ เขียนจดหมาย
ส่งข่าวดีของเราให้ทุกคนรู้
แน่สินะ
ผมปล่อยคุณไปเขียนต่อแล้วกัน
ลาก่อนครับ มิสเฟทเธอริงตัน
ลาแค่ตอนนี้
(บริดเจอร์ตัน: วังวนรัก เกมไฮโซ)
ฉันสัญญากับลอร์ดเกรียร์ ว่าเขาจะได้เจ้าสาวสวยใส
ไม่ใช่นักเขียนเรื่องนินทา
เขาถอนข้อเสนอแต่งงานไปแล้ว
จริงหรือคะ
นี่ไม่ใช่เรื่องควรยิ้ม
ถ้าคิดว่าจะยังทำงาน โดยเอาหลังคาบ้านฉันคุ้มกะลาหัว
แต่ทำลายชื่อเสียงของฉันไปด้วย แกสำคัญตัวผิดถนัด!
ฉันจะส่งแกไปอยู่กับป้าโจ
คุณพ่อทำแบบนั้นไม่ได้นะคะ ป้าโจอยู่ตั้งเวลส์
ใช่แล้ว ไปเต้าข่าวนินทากับฝูงแกะไป๊!
เครสซิด้า ลูกต้องถอนคำพูด
เราจะบอกว่าสองเลดี้บริดเจอร์ตัน มอมไวน์ให้ลูกดื่มมากไป
ลูกจึงพลั้งปากพูดพล่อย
คุณแม่ไม่เชื่อลูกรึ
แม่รู้จักลูกสาวตัวเองดี
เลดี้วิสเซิลดาวน์เป็นนักเขียนมือฉกาจ
ลูกมีพรสวรรค์หลายด้าน แต่ความฉลาดไม่ใช่หนึ่งในนั้น
มิสเครสซิด้า คาวเปอร์
มีพระราชโองการเบิกตัวเข้าวัง จากสมเด็จพระราชินี
เรามีข่าวอยากจะบอกเล่าค่ะ เลดี้แดนเบอรี่
เรากำลังจะขายคลับ
นั่นเป็นข่าวดีจริงๆ
ฉันดีใจเสมอเวลาคนฟังคำแนะนำของฉัน
และนี่เป็นการตัดสินใจที่ถูกต้อง คุณมอนด์ริช
ตอนนี้สมเด็จพระราชินีทรงหันไปคับข้องใจทางอื่น
แต่อาจจะพลิกกลับมาได้ทุกเมื่อ
แน่นอนค่ะ
เราไม่อยากทำตัวเด่นด้วยการทำผิดกฎ
ไร้สาระ
พวกคุณต้องทำตัวเด่น และทำในทางที่ดีที่สุด
ด้วยการจัดงานราตรีสโมสร
การทำตามกฎก็เรื่องหนึ่ง
แต่ถ้าอยากเอาชนะเกมนี้
เราต้องเป็นผู้นำการเล่น
มิฉะนั้นก็จะต้องตั้งรับตลอดไป
อะไร…
เราก็ถนัดงานบันเทิงเริงรมย์อยู่ครับ
ลอร์ดแอนเดอร์สัน
เลดี้บริดเจอร์ตัน ขออภัยที่มารบกวน
ผมเพียงแค่ลืม… หมวก
ขอบคุณครับ
คุณแค่…
ผ่านมาทางนี้หรือคะ
ครับ ที่จริงผมส่งคนรับใช้มารับก็คงได้
แต่ถ้าอย่างนั้นผมก็จะไม่ได้พบคุณอีก
เพื่อจะขอบคุณที่เชิญมาในงานเลี้ยงเมื่อคืน
เป็นคืนที่มีเหตุการณ์สารพันใช่ไหมล่ะคะ
คุณรับมือเป็นอย่างไรบ้าง
นอกจากที่ปวดหัวเล็กน้อย ฉันสบายดีค่ะ
แล้วคุณล่ะ
คุณคงสัมผัสได้ว่ามีความห่างเหินเย็นชา ระหว่างผมกับพี่สาว
ก็อาจเป็นได้ค่ะ
- แต่นั่นไม่ใช่เรื่องของฉัน - ผมเชื่อว่าเราจะปรับความเข้าใจกันได้
เรื่องผิดใจในวัยเด็กนั้นฝังแน่นไม่รู้เลือน
คุณพี่ของผมเป็นลูกคนโต
แต่คุณเป็นลูกชายคนแรก
แต่ตอนนี้เราโตๆ กันแล้ว
จะต้องมีทางไปด้วยกันได้แน่
ฉันมั่นใจว่าคุณจะหาทางจนได้ค่ะ
ขอบคุณครับ
ผมปล่อยให้คุณพักให้หายปวดหัวดีกว่า
แต่หวังว่าจะได้พบคุณอีกเร็วๆ นี้
เช่นกันค่ะ
- น้องชอบก้อนชมพู - น้องแค่ชอบสีชมพู
แต่ชอบมาการงช็อกโกแลต พี่เบเนดิกต์
บอกแล้วว่าอยากได้สองชิ้นนี้
- ไม่ให้สองชิ้นนี้ - แต่น้องว่า…
เมื่อเช้ากินไปสามชิ้นแล้ว
- ไม่ใช่เสียหน่อย - น้องแอบลงมา พี่เห็นนะ
- ทานไปชิ้นเดียว - ก็จริง
- ไม่จริง - เกรกอรี่เห็นนะ
โกหกนี่ โกหกทำไม
- ไม่ได้โกหก - โกหก
- เกรกอรี่! - อะไรล่ะ ก็ชอบรสช็อกโกแลตเหมือนกัน
พี่ไม่ได้กิน…
- น้องอยากกิน - พอๆ พี่มีทางแก้แล้ว
- ตีเหล็กต้องตีตอนร้อน - ดูเหมือนทุกคนจะวุ่นๆ อยู่
เอาคืนมา หยุดสิ
- มายุ่งด้วยทำไม - แบ่งกันไม่ได้รึ
ทุกคนเป็นแบบนี้ตลอดแหละค่ะ คุณต้องขัดจังหวะ
ผมไม่เชื่อว่าพูดไปใครจะได้ยิน
- ช็อกโกแลตสามชิ้นตั้งแต่เช้า - ไม่ใช่นะ
ดูนะ ขออนุญาตครับ
ผมกำลังป่วยด้วยกาฬโรค พวกคุณจะต้องติดโรคร้ายนี้เช่นกัน
ไม่ได้กิน…
มาการงกล้วยสามชิ้น แลกช็อกโกแลตชิ้นเดียว
- ไม่มีทาง - ร้ายกาจนะนั่น
- มีเหตุผลจะตายไป - ขอละ ทำไม
เกรกอรี่ นายไม่… เข้ามายุ่งทำไมเนี่ย
ก็ได้ค่ะ
- ก็รสช็อกโกแลต… - ขอที
ทุกคนคะ
ขอบคุณ
จอห์นจะประกาศอะไรเล็กน้อยแทนเราทั้งสองคน
เรื่องเล็กจริงๆ ครับ
เราจะแต่งงานกัน
โอ๊ย ตายจริง…
ยินดีด้วย
ดีมาก ดีจริงๆ
ให้กินมาการงชิ้นสุดท้ายเลย
พี่จะต้องเป็นเจ้าสาวคนสวยที่สุด
สวยเท่าพี่ดาฟนี่ พี่เคท พี่เพเนโลปี้
แม่ดีใจมากจ้ะ ทั้งสองคนเป็นคู่ที่งดงามมาก
ขอบคุณค่ะคุณแม่
งั้นต้องไปวัดตัวตัดชุดที่ห้องเสื้อวันนี้เลยนะ
ทุกอย่างมีจังหวะของมัน
นั่งจมจ่อมหดหู่เรื่องมาการงช็อกโกแลตหรือคะ
น้องรู้หรือเปล่าว่าเขาคือเลดี้วิสเซิลดาวน์
พี่คุยกับเพเนโลปี้เมื่อเช้านี้รึ
ใช่ เพเนโลปี้เสียใจมาก ที่มิสคาวเปอร์ประกาศอย่างนั้น
บอกพี่มาว่าน้องไม่ได้รู้มาก่อน
ไม่รู้ค่ะ
ไม่รู้เรื่องเครสซิด้า
มิตรภาพของเราเริ่มกร่อยอยู่แล้ว แต่เล่ห์เหลี่ยมนี้อาจเป็นฟางเส้นสุดท้าย
ก็หวังว่าจะเป็นเช่นนั้น
พี่ว่ามันไร้เหตุผล หากน้องยังผูกมิตรกับหล่อนทั้งที่รู้
เมื่อดูจากสิ่งที่หล่อนเคยเขียน
พี่เคืองวิสเซิลดาวน์หนักเอาการ
คิดจะทำอะไรคะ
ใจหนึ่งก็อยากตั้งขบวนถือคราด ไปล่าแม่มดหล่อนถึงบ้าน
และถ้าน้องอยากให้ทำ พี่ก็จะยังทำ
แต่อันที่จริง เรื่องราวในช่วงนี้
คงทำให้พี่ใจอ่อนลง
หมายถึงเรื่องกับเพเนโลปี้
พี่รู้ว่าน้องไม่อยากฟัง
แต่มันน่าพิศวงนัก เพียงในเวลาสั้นๆ คนคนหนึ่ง
กลายเป็นสิ่งเดียวที่สำคัญต่อเรา
ตอนนี้พี่ห่วงแต่เรื่องความสุขสวัสดีของหล่อน
และอนาคตของเราสองคน
ไม่แน่ น้องอาจทำให้เลดี้วิสเซิลดาวน์หายไป
จะได้ไม่สามารถทำร้ายใครได้อีก
น้องจะไปคุยกับมิสคาวเปอร์ให้รึ
คุยกับผู้เขียนคนนั้นเองเลย
(จอมปลอม จอมสมอ้าง)
ฉันกำลังจะบอกเขาอยู่แล้ว
แต่เธอไม่ได้บอก
และเมื่อถึงเวลาเข้าจริง
ฉันก็ไม่ได้บอกเช่นกัน
เพราะฉันเห็นชัดแจ้งว่า ความจริงจะทำให้พี่คอลินใจสลาย
หลังพิมพ์ฉบับนี้แล้ว ฉันยังคิดจะบอกเขาอยู่
ไม่ได้
ไม่ว่าด้วยเหตุผลใดก็ตาม แต่พี่ชายฉันเชื่อจริงๆ ว่า… เขารักเธอ
ถ้าเขารู้ว่าเธอคือนักเขียนคนนั้น ที่เขียนเรื่องฉัน เรื่องบ้านเรา เรื่องมาริน่า
ถ้าเขารู้ว่าฉันเองก็ปิดความลับนี้จากเขามานาน…
ไปบอกเขาทำไม ในเมื่อเธอวางปากกาเสียจะดีกว่า
ฉันหยุดไม่ได้
โดยเฉพาะตอนนี้
หยุดได้สิ ตอนนี้เธอมีทางออกที่งดงามที่สุด
เธอไม่ได้จะ…
แม้การประกาศเมื่อคืนจะเป็นเรื่องเพ้อเจ้อ
แต่เครสซิด้าเหมือนช่วยเธอไว้ หล่อนไม่มีทางเขียนจุลสารที่ดีได้
ให้มันตายไปพร้อมกับชื่อของหล่อน จะไม่มีใครในสังคมรับรู้อีก
เอโลอีส ฉันพยายามอย่างหนักมานาน
ฉันจะไม่ยอมให้ใครมาฉกฉวยชื่อเสียง โดยเฉพาะเครสซิด้า คาวเปอร์
- ฉันใจสลายแน่ - แล้วใจของคอลินล่ะ
- ถ้าเขารู้ความจริง เขาจะใจสลาย - แต่…
เลดี้วิสเซิลดาวน์เป็นชื่อฉัน ไม่ใช่ชื่อหล่อน
เธอกำลังจะใช้ชื่อบริดเจอร์ตัน
เธอเป็นทั้งสองไม่ได้
เกือบตลอดชีวิตของฉัน
ฉันต้องการเพียง ได้เป็นหนึ่งเดียวกับครอบครัวเธอ
แล้วก็มีช่วงหนึ่งในชีวิตที่ฉันยอมแลกทุกสิ่ง เพื่อให้ได้รู้จักเลดี้วิสเซิลดาวน์
เธอทำสำเร็จอย่างงดงามอยู่พักใหญ่
แต่มันก็แค่เรื่องซุบซิบ
ปล่อยมันไปเถอะ
เชิญเข้าเฝ้าสมเด็จพระราชินีได้
อ้อ นี่สินะแม่สาวที่อ้างตัวเป็นวิสเซิลดาวน์
ใช่แล้วพ่ะย่ะค่ะ
แล้วทำไมจึงมาเปิดตัวตอนนี้
หม่อมฉัน… อยากรับรางวัลค่าหัวตัวเองเพคะ
เงินแค่ 5,000 ปอนด์น่าจะเป็นเศษเงิน สำหรับคนอย่างเลดี้วิสเซิลดาวน์
เธอขายจุลสารไม่ใช่รึ
หม่อมฉันมารับเพื่อไม่ให้คนอื่น มาชิงสิ่งที่เป็นของหม่อมฉัน
อ้อ เราก็เป็นคนพูดแล้วไม่คืนคำ
เราจะตบรางวัลตามนั้น ทันทีที่เธอส่งจุลสารฉบับล่าสุดให้เราอ่าน
ฉบับที่ควรจะตีพิมพ์เมื่อเช้านี้
ขอพระราชทานอภัยเพคะ คือว่า…
เมื่อมีการตั้งรางวัลค่าหัวหม่อมฉัน โรงพิมพ์ก็ไม่กล้ารับงาน
แต่หม่อมฉันจะตีพิมพ์อีกฉบับเร็วๆ นี้
"ศึกษาศัตรูให้จงหนัก" มิสคาวเปอร์
เราเข้าใจเลดี้วิสเซิลดาวน์ ดีพอกับที่เราเข้าใจตัวเอง
อำนาจของหล่อนอยู่ที่การเป็นคนช่างสังเกตสังกา
ชีวิตนี้เธอเคยส่องสังเกตอะไรบ้าง นอกจากเห็นแต่ตัวเอง
หม่อมฉันก็สังเกต
เมื่อคืนนี้เอง หม่อมฉันก็เห็นว่า มิสฟรานเชสก้ากับลอร์ดคิลมาร์ติน
ควงคู่อยู่ด้วยกันทั้งคืนที่บ้านบริดเจอร์ตัน
แต่หม่อมฉันแน่ใจว่ายังมีเวลาพอ
หากจะโน้มน้าวใจมิสฟรานเชสก้า ให้เอนมาทางท่านมาร์ควิส
มิสคาวเปอร์ เลดี้วิสเซิลดาวน์ตัวจริง
จะไม่มีทางเสนอความช่วยเหลือ ให้เราง่ายๆ เช่นนั้น
เมื่อไร้คู่ปรับที่คู่ควร เราก็ไม่ไยดีแล้วว่า
มิสฟรานเชสก้าจะไปเลือกคู่ครองต่ำต้อยที่ไหน
หากไม่สามารถตีพิมพ์จุลสาร ฉบับที่เชื่อว่าเป็นของจริงได้
เราไม่อยากเห็นหน้าเธอในราชสำนักเราอีก
เครสซิด้า
แม่ขอสั่งห้าม อย่าได้ริอ่านตีพิมพ์
ลูกไม่มีทางเลือกแล้วคุณแม่ จะทรงอัปเปหิลูกจากสังคมชั้นสูง
คุณพ่ออัปเปหิลูกจากสังคมไปแล้ว
ลูกไม่ยอมไปอยู่กับป้าโจแอนนา
แล้วเมื่อเลดี้วิสเซิลดาวน์ตัวจริง ตัดสินใจกลับมาตีพิมพ์ล่ะ
อ้าว เมื่อเช้าหล่อนก็ไม่ได้ตีพิมพ์ ลูกอาจทำให้หล่อนกลัวจนเลิกไปแล้ว
ไม่อย่างนั้นจะให้ทำอย่างไร
ตีพิมพ์จุลสารสักฉบับอาจเป็นโอกาสเดียว ที่พระราชินีจะทรงกลับมาโปรด
ถ้าตีพิมพ์และตอกย้ำชื่อว่าลูกคือวิสเซิลดาวน์
จะไม่มีใครแต่งงานด้วยอีก
ตอนนี้ก็ไม่มีใครแต่งด้วยอยู่แล้วค่ะ
ฉันอยากขอจัดงานเลี้ยงสมรสเช้าที่นี่
เว้นแต่คุณแม่จะอยากเป็นเจ้าภาพนะคะ ลอร์ดคิลมาร์ติน
ถ้าฉันมีลูกคนเดียวก็อาจอยากแย่งโอกาสจัด
เรายังไม่ได้ประกาศการหมั้นเลยค่ะคุณแม่
เริ่มตรงนั้นก่อนดีกว่า
คุณแม่ผมจะอยากแย่งโอกาส ให้ไม่ต้องเป็นเจ้าภาพงานใดๆ ทั้งนั้นครับ
เราควรคุยเรื่องประกาศการหมั้น
- เรื่องขอพระราชทาน… - อันที่จริง เราคุยกันไว้แล้ว
ผมทราบดีว่าผมไม่ใช่ตัวเลือกแรกของพระองค์
ที่ให้คู่กับลูกสาวคุณ
นั่นก็แค่เพราะทรงมีพระกรุณา ใส่พระทัยต่อฟรานเชสก้า
ฉันคิดว่าเราอาจแค่ต้องรอก่อน
ให้ใกล้ช่วงสิ้นฤดูหาคู่ ค่อยประกาศความตั้งใจ
แบบนั้นเราจะได้หลบไป จัดงานแต่งที่บ้านพักตากอากาศ
พระราชินีก็ได้เลือกเพชรน้ำหนึ่งคนใหม่ เมื่อขึ้นฤดูกาลใหม่
ผิดแต่ว่า…
เราไม่อยากรอนานขนาดนั้นค่ะ
เราอยากรีบครองชีวิตร่วมบ้านกัน
เราคิดว่าการเข้าเฝ้าพระราชินี อาจเป็นทางออกที่ดีที่สุด
ถ้าคิดว่าจะรับมือไหว
เราอยากให้คุณแม่ช่วยคุยกับพระราชินีค่ะ
คิดว่าจะเอาริบบิ้นเหลืองพันราวบันได
และใช้ดอกไม้ทองประดับรถม้า
ที่นั่งจากโบสถ์ไปงานเลี้ยง
รสนิยมบรรเจิดมากค่ะคุณผู้หญิง
แล้วจะให้เรานั่งอะไรไป รถลากเหรอ
ตอนงานแต่งของลูกไม่เห็นได้ดอกไม้ทอง
เพราะเธอไม่ได้แต่งกับชายที่มีงบไม่อั้นน่ะสิ
ผมจะอุ้มคุณไปเอง ที่รัก
อยากได้รถม้าทองมากกว่า
ไม่เห็นเข้าใจทำไมเพเนโลปี้ต้องได้อะไรขนาดนี้
งานแต่งงานมันไม่ได้สำคัญเท่าการตั้งครรภ์
เพเนโลปี้ไปไหนนะ
ป่านนี้คงไม่ได้ยังป่วยอยู่
เพเนโลปี้
"เพเนโลปี้"
(จุลสารข่าวสังคมเลดี้วิสเซิลดาวน์)
มัวแต่ทำอะไรอยู่บนนี้
นั่งอ่านวิสเซิลดาวน์ฉบับเก่าๆ
ลูกยังรู้สึกไม่ค่อยสบาย
เพเนโลปี้
ลูกจับใจชายที่ดีงามทั้งชาติตระกูลและทรัพย์สิน
ลูกเหลือเวลาทั้งชีวิตที่จะนอนแช่ ไม่ต้องทำอะไรทั้งนั้น
แต่ตอนนี้ จนกว่าจะเดินเข้าพิธี และได้เริ่มชีวิตคู่เรียบร้อย
ลูกมีหน้าที่ต้องทำให้มิสเตอร์บริดเจอร์ตันรู้สึก
ราวกับเขาเป็นคนสำคัญที่สุดในโลก
ต้องเอาอกเอาใจสามีอย่างเต็มที่
ทำตามฝัน ตามความปรารถนาของเขา
อย่างน้อยก็ในช่วงแรก
แล้วฝันของลูกล่ะ
ฝันอะไร
สตรีไม่มีฝัน
มีแต่สามี
และถ้าโชคดี ทำตามบทบาทได้ครบถ้วน
บางครั้งสิ่งที่เราวาดฝัน
ก็อาจเป็นจริง… ผ่านสามี
คุณพ่อของลูกก็เป็นคนใจร้าย
เป็นชายที่อ่อนแอ
แม่เลือกคู่จากความมั่นคง
เพียงแค่นั้นเขายังให้กันไม่ได้
แต่เขาก็ทำให้แม่ได้มีลูกทั้งสามคน
และความปรารถนาสูงสุดของแม่ ขอแค่ลูกสามใบเถาได้ดีกว่าแม่
แล้วลูกก็ทำได้แล้ว
ลูกโชคดีนะ เพเนโลปี้
อย่าได้ดูเบาเรื่องนั้น
ดีจังที่ได้ร่วมทานอาหารกับคุณ
น่าจะเป็นมื้อแรกนะ
ถ้าชอบสโคนของแม่ครัวฉัน คุณน่าจะชอบทุกอย่างที่เธอทำ
นี่จะผลักไสผมไปหาแม่ครัวแทนรึ
ฉันจะจัดงานเลี้ยงมื้อค่ำปลายสัปดาห์นี้
มีคุณกับฉัน แล้วก็พอลเพื่อนรักของฉัน
คุณจะมาไหม
ต้องให้เพื่อนมาประเมินเจตนาที่ผมมีต่อคุณหรือไร
อะไรทำนองนั้น
เพราะคุณก็พาฉันไปเจอครอบครัวแล้ว
ฉันควรต้องให้คุณพบคนที่ใกล้ใจฉันบ้าง
เยี่ยมเลย
คุณนี่…
ว้าว
ดื่ม ลอร์ดคิลมาร์ติน แด่การที่คุณ จะมาเป็นครอบครัวเดียวกับเรา เร็วๆ นี้นะ
- ยินดีมากที่คุณมาร่วมดื่มกับเรา - ผมต่างหากที่ยินดี
วันนี้ดูนายอารมณ์ดีเป็นพิเศษ ความรักทำให้กลายเป็นคนโง่ไปแล้วรึ
ทุกท่าน! นี่บรั่นดีของดีที่สุดขวดหนึ่งของผม
ทนให้ตกอยู่ในมือเจ้าของใหม่ไม่ได้
อีกขวดแล้วหรือ เป็นอย่างนี้ เราจะอยากให้คุณปิดคลับทุกสัปดาห์
น่าเสียดาย นี่เป็นขวดสุดท้ายจริงๆ
ฉิบ นึกว่ายังเหลืออย่างน้อยสองสามแก้ว
งั้นคุณก็ต้องดื่มเลย
จะได้ฉลองคืนสุดท้าย ที่ได้เป็นเจ้าของคลับชั้นดีเช่นนี้
ให้ไว้อาลัยคืนสุดท้ายสิไม่ว่า
ขอปฏิเสธการดื่มปลอบใจ
ถ้าเป็นการดื่มปลอบใจ ผมต่างหากที่ควรต้องดื่ม
อะไรล่ะ
- นายเนี่ยนะ - พี่พูดถูก
ความรักทำให้โง่ลง สัปดาห์นี้ผมเขียนอะไรไม่ออกสักประโยค
มันทรมานมากนะ จริงๆ
คิดจะเขียนอะไร
ที่จริงกำลังเขียนต้นฉบับอยู่
จริงรึ
- จริง - งั้นรึ
เรื่องอะไรนั่น
กำลังแก้ไขต้นฉบับบันทึกจากการเดินทาง
หรือตามหลักการคือควรทำอยู่
ไม่! ไม่ได้
ทำไม คิดว่าพี่ควรดื่มมากกว่ารึ
อย่างน้อยนายก็มีทิศทางชีวิต
ขณะที่ฉันกลับล่องลอย ไร้เป้าหมาย และไม่มีเส้นทางชัดเจนใดๆ
แต่พี่กำลังมีความสุขที่สุดเท่าที่เคยไม่ใช่รึ
อ้าวจริงด้วย ใช่
ผมว่าเหล้าแก้วนั้นต้องเป็นของผม
ถ้าผมอ่านสถานการณ์ไม่ผิด
ผู้ชนะครั้งนี้คือคนที่โชคดีที่สุด
อย่า! อย่าได้พูดอะไรน้ำเน่าเกี่ยวกับน้องเรา
ผมแค่จะกล่าวว่าผมโชคดีที่สุดในหมู่เรา
เพราะผมเหลือบไปเห็นเหล้าอีกขวด
- จริงด้วย - เจอจริงๆ
จริงด้วย!
- ตาแหลมแท้ๆ - ใช่
เยี่ยม
ขอบคุณ
แด่คลับชั้นยอดของมิสเตอร์มอนด์ริช
- แด่คลับ - แด่คลับ
- ว้าว - เติมอีก
ต้องดื่มให้หมด
ต้องหมด คุณเป็นครอบครัวเราแล้ว
ไม่ ผมต้องปฏิเสธ
ของคุณแก้วหนึ่ง มอนด์ริช
พอจะได้อีกรอบ
วิสเซิลดาวน์
นี่คือคำจากพระเจ้า
สาธุการแด่พระเจ้า
และวันนี้
พ่อขอประกาศหมั้นหมายเตรียมสมรส
ระหว่างมิสเตอร์คอลิน บริดเจอร์ตัน
และมิสเพเนโลปี้ เฟทเธอริงตัน
นี่เป็นการถามครั้งที่หนึ่ง
หากผู้ใดทราบถึงอุปสรรค
ซึ่งบุคคลทั้งสองนี้ไม่ควรสมรสร่วมชีวิตกัน
ขอโปรดประกาศออกมา
ดีแล้ว
มิสเตอร์บริดเจอร์ตัน
กับมิสเฟทเธอริงตัน
จะสมรสกันที่นี่ในอีกสามสัปดาห์
และวันนี้ พ่อยังจะประกาศหมั้น
ระหว่างลอร์ดชาร์ลส์ โช และมิสเอ็มม่า เคนเวิร์ทธี่
นี่เป็นการถามครั้งที่สอง
หากผู้ใดทราบถึงอุปสรรค
ซึ่งบุคคลทั้งสองนี้ไม่ควรสมรสร่วมชีวิตกัน
ขอโปรดประกาศออกมา
ดีแล้ว
ลอร์ดโชและมิสเคนเวิร์ทธี่ จะสมรสกันที่นี่
ในอีกสองสัปดาห์
นั่นถือเป็นการจบเทศนาของวันนี้
จงกลับไปอย่างสงบ
จงรักและรับใช้พระผู้เป็นเจ้า
อีกสักครู่ลูกตามไปค่ะ
- ดีใจที่เห็นคุณหายป่วยแล้ว - รู้สึกดีขึ้นมากแล้วค่ะ
และอีกไม่นาน เราจะได้แต่งงานกันอย่างเป็นทางการ
ถ้าคุณยังยอมแต่งกับผม
คอลิน ทำไมฉันถึงจะไม่แต่งล่ะ
ผมรู้ว่ามีเรื่องที่คุณอยากบอกผม
มีเรื่องที่ฉันตั้งใจจะบอกคุณมานานแล้ว
ฉันรักคุณมาตั้งแต่วินาทีแรกที่เราพบกัน
รักมานานจนน่าอายทีเดียว
แม้แต่ในช่วงปีที่ฉันทำตัวเป็นเพื่อนคุณ ฉันก็เป็นเพื่อน แต่…
ฉันแอบรักคุณไปด้วย
ฉันรักคุณมาโดยตลอดค่ะ คอลิน
ผมจะใช้เวลาตราบเท่าที่มีชีวิต
เฝ้าขอให้คุณอภัยที่ผมไม่เห็นใจคุณให้เร็วกว่านี้
ไม่จำเป็นเลยค่ะ
ไม่มีอะไรในโลกนี้ จะทำให้ฉันสุขใจไปกว่าการได้อยู่กับคุณ
คอลิน ทำอะไรน่ะ
เต้นรำ
กับว่าที่ภรรยา ในโบสถ์ที่เราจะแต่งงานกัน
ตอนเด็กเคยโดนทำโทษบ้างไหมนี่
เมื่อพูดเช่นนั้น…
คุณน้องจ๊ะ
คุณพี่
ขอแนะนำให้รู้จักเลดี้เคซิก
ได้เจอกันหรือยัง
คิดว่ายังนะครับ
ลอร์ดแอนเดอร์สันครับ ยินดียิ่ง
- ผมกำลังจะไปคุยกับคน… - ฉันต่างหากที่ยินดี
การมาถึงของคุณเลื่องลือกันไปทั่ว
ฉันตั้งตาอยากพบคุณมานานแล้ว
ฉันปล่อยให้สองคนทำความรู้จักกันไปนะ
พี่คุณบอกฉันว่าคุณก็เป็นหม้ายเหมือนฉัน
ก็…
สวัสดีจ้ะ เอโลอีส
ไม่ค่ะ
รู้หรือเปล่า ถ้าอยากสารภาพบาป ต้องเข้าไปในโบสถ์
เอโลอีส ฉันแอบออกมา อย่าบอกใครนะว่าฉันมาที่นี่
นึกว่าเธอจะเสพสุขกับความสนใจ
- ฉันไม่ได้เปิดตัวเพื่อหาแสง - แล้วทำไปทำไม
อาจจะเพราะว่า… ชีวิตที่อยู่กับความลับนั้นเหงานัก
และฉันไม่รู้ว่าเธออยากร่วมเดินทางด้วยกันไหม
เห็นเธอชื่นชอบภาษา อย่างน้อยก็ชอบอ่าน
เธออาจนึกอยากมาช่วยฉันเขียนจุลสาร
เครสซิด้า จำไม่ได้รึว่า ปีที่แล้วเขียนถึงฉันว่าอย่างไร
ที่เธอเขียนไว้ในวิสเซิลดาวน์
จำได้สิ
ขออภัย ฉันไม่รู้จริงๆ ว่าทำไมถึงเขียนไปแบบนั้น
แต่ถ้าร่วมมือกัน เราจะแก้ไขในสิ่งผิด
เขียนชื่นชมบุคลิกลักษณะของเธอ ตั้งแต่ฉบับแรกเลย
ฉันไม่อยากเป็นผู้สมรู้ร่วมคิด และไม่อาจเป็นเพื่อนกับเธอต่อได้
ขอโทษด้วย
ทำแบบนี้เพราะวิสเซิลดาวน์จริงหรือ
ไม่แปลกใจแล้วว่าทำไมเพเนโลปี้จึงทิ้งเธอไป
เธอดีแต่พูด
เห็นชัดอยู่ว่าเธออิจฉาที่ฉันประสบความสำเร็จได้
ฉันอาจจะอิจฉาวิสเซิลดาวน์จริงๆ
ทำแบบนั้นไม่ใช่เรื่องง่าย
และหลังจากใช้เวลาทั้งฤดูสังคม รู้สึกราวกับไร้ตัวตน
ฉันก็แทบเข้าใจว่าทำไม ใครสักคนจะรู้สึกอยากเขียน
ขอแสดงความยินดีกับ ความสำเร็จที่พยายามมาอย่างหนัก
เห็นๆ อยู่ว่าได้ลูกสาวแน่
ช่วงหลังนี้เธอจึงไม่ค่อยเฉิดฉาย
พูดถึงอะไรนะ
ว่ากันว่าลูกสาวจะชิงความงามของแม่
ดูไม่ออกหรือคะ คุณแม่
สองคนนั้นเป็นคู่ที่ดูดีมีเสน่ห์จริงเชียว
ผมก็ว่าคุณมีเสน่ห์เหมือนกล่องช็อกโกแลต
สัปดาห์หน้าคุณก็น่าจะต้องกลับมา ฟังประกาศหมั้นเพื่อสมรสอีกคู่
ใช่ค่ะ
สองคนนั้นอยากให้ฉันไปกราบทูลพระราชินีให้
เป็นคุณก็ยังดีกว่าให้เด็กไปเอง พระราชินีจะทรงอยากให้เล่นใหญ่โตอลังการ
และสองคนนี้… เขายังนั่งเงียบงันกันอยู่ไหม
ตอนนี้คุยกันมากขึ้นแล้วค่ะ
ฉันก็เริ่มยอมรับที่เขาอยากครองคู่กัน
ฉันเพียงแต่กังวลว่า หากพระราชินีทรงถามจี้หนักๆ เข้า…
อาจทรงเห็นว่าคุณเองยังลังเล
ความลังเลของฉันไม่สำคัญเลย ถ้าฟรานเชสก้ามีความสุข
แต่จะสำคัญถ้าพระราชินีทรงกังขา
อาจทรงรู้สึกเหมือนได้แรงยุ จนกล้าขัดขวางคู่นี้
มานี่เลยจ้ะ แม่หนู
เลดี้แดนเบอรี่
เมื่อกี้ช่างดีงามนะ
- ใช่ค่ะ - เยี่ยมมาก
แต่ว่า เฉลียงช่วยบังมุมที่จะมองเห็นจัตุรัส
ออกแบบได้ฉลาดล้ำมาก
เก้าอี้ประทับควรอยู่บนยกพื้น กะให้กลางหน้าต่างพอดี
อย่าให้อะไรบังสายพระเนตรตอนเสด็จมาถึง
สนุกอยู่หรือเปล่า
ฉันสนุกกับการคิดว่ากำลัง จัดงานราตรีที่เลิศที่สุดเท่าที่เมย์แฟร์เคยมี
ผ้าเช็ดปากสีเขียวก็ใช้ได้ แต่อาจธรรมดาไปนิด
แม่ติดใจสีเงินมากกว่า
จะเข้ากับจานเค้กได้ดีมาก หรือลูกคิดว่าจะเยอะเกินไป
ไม่มีเยอะไปค่ะ
มาเตรียมงานแต่งที่อลังการที่สุด เท่าที่เมย์แฟร์เคยมีกันค่ะ
ฟังแล้วชื่นใจจริงๆ
ทีนี้ เรื่องเค้ก วาร์ลีย์เสนอให้ทำสี่ชั้น
แต่เห็นรายชื่อแขกแล้วน่าจะต้องห้าชั้น
ขอบคุณค่ะมาดามเดอลาครัว อุตส่าห์เร่งทำให้ ขอบคุณนะคะ
มิสเพเนโลปี้
ไม่เจอกันนานเลยค่ะ
ต้องให้เด็กส่งจุลสารเอาฉบับล่าสุดมาส่ง
ฉันจึงได้รู้ว่าคุณหมั้นหมายแล้ว
ใช่ค่ะ ฉันมีความสุขมาก
ขออภัย หลายสัปดาห์ที่ผ่านมามีแต่ความโกลาหล
ฉันก็ดีใจกับคุณด้วย
และเมื่อคุณแอบหลบออกมาเขียนบทความ
คุณคงจะบอกมิสเตอร์บริดเจอร์ตัน…
นั่นคือเรื่องที่ฉันจะมาบอกคุณค่ะ
ฉันจะปล่อยให้มิสคาวเปอร์ อ้างความดีความชอบกับจุลสารนั้นไป
ฉบับที่เขียนเรื่องการหมั้นของฉันเป็นฉบับสุดท้าย
เพเนโลปี้ คุณปลุกปั้นจุลสารนั้นมาทั้งชีวิต
ฉันไม่สามารถเขียนต่อได้
ฉันได้คู่ครองที่ใจตรงกัน เจเนวีฟ ฉันไม่อยากหลงลืมความสำคัญของสิ่งนั้น
คุณแม่ส่งฉันมารับตัวอย่างผ้า
ที่จะตัดชุดแต่งงาน
ส่วนที่ฉันชอบที่สุดในการรังสรรค์เสื้อผ้าอาภรณ์
คือการเห็นประกายเจิดจ้าบนใบหน้าหญิงสาว ยามที่เธอเหล่านั้นได้สวมชุด
นึกไม่ออกเลยว่าจะมีอะไร ทำให้ยอมทิ้งความรู้สึกนั้นไปได้
ไม่ว่าอย่างไร
เราจะทำชุดที่งดงามที่สุดให้คุณ
ฉันเพิ่งถูกไล่ออกจากสโมสรท่านชาย
- ทำไมคะ - เพราะลูกสาวเธอน่ะสิ
คิดว่าจะเป็นเพราะอะไรได้ ฉันจะไม่ให้เงินสินสอดหล่อนแล้ว
ท่านลอร์ด ทำอย่างนั้นลูกจะหมดโอกาส
ฉันไม่สน เห็นๆ อยู่ว่าตอนนี้ ไม่มีชายใดในลอนดอนจะเอาหล่อน
คุณแม่ มีอะไรหรือคะ
มาทำอะไรในนี้ ทำไมไม่อยู่ในห้อง
ในห้องลูกไม่มีโต๊ะ ลูกกำลังเขียนวิสเซิลดาวน์
ดี
คุณพ่อเพิ่งถูกขับออกจากสโมสรเพราะเรื่องนี้
คุณพ่อจะยกเลิกเงินสินสอดติดตัวลูก
เงิน 5,000 ปอนด์อาจไม่พอให้ใช้ไปทั้งชีวิต
แต่ในฐานะเงินสินสอด
อาจจะพอล่อสามีจากอเมริกา
หรือตามชนบทที่ใดสักแห่ง
ใครก็ได้
เราต้องได้เงินก้อนนั้นมา
ก่อนที่วิสเซิลดาวน์ตัวจริงตัดสินใจกลับมาตีพิมพ์
เขียนอะไรไว้ อ่านให้แม่ฟังหน่อย
"ผู้อ่าน นี่ฉันเอง เลดี้วิสเซิลดาวน์"
วันนี้ฉันมาพร้อมกับข่าวซุบซิบนินทาจากทั่วแดน
ทั้งใกล้และไกล ทั้งไกลและกว้าง"
ได้แค่นั้นรึ
เพิ่งได้แค่นั้น
ตายจริง
คุณแม่ ลูกกลัว
(จุลสารข่าวสังคมเลดี้วิสเซิลดาวน์)
"ในบรรดานางตัวร้าย ไม่ว่าเป็นหรือตาย สตรีผู้มีปากกาเป็นอาวุธย่อมกัดเจ็บที่สุด
หากนั่นเป็นความจริง ผู้เขียนเองพึงอยากจะแยกเขี้ยวให้เห็น"
คมมาก
คุณเป็นลูกชายคนรอง
และพยายามสุดชีวิต ที่จะทำตนให้สมฐานะลูกไม่เอาถ่าน
ใช้เวลาว่างกับงานสร้างสรรค์อะไรบ้างไหม
จะงานเขียนหรืองานวาด หรือภาพเขียน
ไม่เลย ผม…
ผม…
เต้นรำบ้างเวลาไปงาน
พอลเป็นผู้อุปถัมภ์งานศิลป์
เขาทุ่มเทเวลาคอยสนับสนุนวงการละคร
- เข้าใจแล้ว - ทิลลี่กับผมเจอกันที่นั่น
เธอนั่งประจำที่ในชั้นบ็อกซ์ทุกสัปดาห์
เรื่องนั้นผมไม่ทราบมาก่อน
ผมไม่มีวันลืมวันแรกที่ได้เห็นเธอ
หลังการแสดงมัช อะดู อะเบาท์ นอทธิง
ผมเดินกลับเข้าไปหลังเวที แล้วเธอก็อยู่ตรงนั้น
ต่อว่าผู้กำกับใหญ่โตที่เขา "หั่นเหี้ยน" บทละคร
จะให้ฉันยอมรับได้รึ เมื่อมีคนไร้ปัญญา
เอางานเด่นของอัจฉริยะมาทำ แต่ตัดคำหยาบฉากล่อแหลมเสียเหี้ยน
ขอเดานะ
เธอบอกให้คุณ "จงกลัวฉันให้มาก" ด้วยไหม
- ถูกต้องเลย - แล้วก็ควรต้องกลัว ทั้งสองคน
เหล้ามิสเตอร์บริดเจอร์ตันหมดแล้ว
เรียกเบเนดิกต์เถอะ
เบเนดิกต์
เอาละ เบเนดิกต์
ทิลลี่กำลังสั่งสอนใครอยู่ตอนเจอกับคุณ
- โอ๊ย ไม่เอาน่ะ - คิดว่าเป็นนักบินผู้หนึ่ง
ที่จริงเธอว่ากลุ่มคนที่รุมทึ้งเขาต่างหาก
คืนนี้ดนตรีเพราะดีนะคะ
สวัสดีครับ
ลอร์ดคิลมาร์ติน
แน่นอน ใช่
มาร์คัส
มีเพื่อนอีกสองสามคนที่พี่อยากแนะนำให้รู้จัก
ยินดีค่ะ
คุณผู้หญิง สวัสดีครับ
เลดี้เคซิก เลดี้กลอสเตอร์ เลดี้วิกาศปุรี
เมื่อก่อนแม่ไม่ชอบสีนี้เลย แต่ลูกใส่แล้วก็ดูดีมาก
ขอบคุณค่ะคุณแม่
สวยมากค่ะ
นั่นร้องไห้เหรอ
- อ้าว ที่รักจ๋า - อย่า
ฉันตั้งครรภ์
ทุกคนรู้ว่าบางทีเด็กก็ทำให้น้ำเอ่อตา
คู่หมั้นสุดหล่อของลูกอยู่ไหนนะ
- มิสเตอร์บริดเจอร์ตัน - มิสเตอร์และมิสซิสมอนด์ริช
ค่อยสบายใจหน่อยเมื่อรู้ว่า ต่อให้ไม่มีคลับให้ไปแล้ว
อย่างน้อยคุณก็เป็นเจ้าภาพ งานเลี้ยงที่เลิศหรูที่สุดในฤดูกาลนี้
สมเด็จพระราชินี
เสด็จแล้ว
เป็นอย่างที่คิด พูดได้แต่ทำไม่ถึง
ไม่เลว ไม่เลวเลยทีเดียว
คุณแม่คะ ไปเข้าเฝ้าตอนนี้ดีไหมคะ
ให้ทรงได้พักเหนื่อยก่อนดีกว่า
หรือเราสองคนควรเข้าไปเฝ้าตอนนี้
เผื่อทรงเสด็จกลับก่อน
แม่…
เราควรรอก่อน ฟรานเชสก้า
รอหรือคะ พระราชินีไม่ได้มาทุกงาน ถ้าไม่เข้าไปคุยคืนนี้…
แม่จะคุยกับเลดี้แดนเบอรี่ แล้วขอนัดวันเข้าเฝ้าเอง
จังหวะนี้ทุกอย่างมันวุ่นวายไปหน่อย
พระราชินีชอบความโกลาหลไม่ใช่รึคะ
ใช่ แต่เราจำเป็นต้องคุยขณะที่ทรงอารมณ์ดี
คุณแม่ ลูกไม่อยากรอแล้ว
แม่รู้ แต่แม่ไม่อยากทำลายโอกาสของลูก
จะทำลายลูกได้อย่างไรคะ
ไม่คิดว่าจะทรงพอพระทัยกับการจับคู่ของเรารึ
ผมขอตัวไปดูฉากไม้ประดับห้องชั้นดีก่อนดีกว่า
ไม่ใช่อย่างนั้น ฟรานเชสก้า
แต่การเข้าเฝ้านั้นชวนหวั่นใจนัก ต่อให้เป็นแม่
คุณแม่เคยไปเฝ้าหน้าพระพักตร์มาแล้ว
คุณแม่กลัวจะทำลายโอกาสลูก
เพราะแม่ยังไม่มั่นใจกับการเลือกคู่ครั้งนี้
แม่ก็สนับสนุนลูกแล้ว
คุณแม่สนับสนุนได้ดีตามหน้าที่ค่ะ
ลอร์ดคิลมาร์ตินช่างดีงาม
แต่แม่แค่…
คุณแม่แค่อะไรคะ
ความผูกพันระหว่างกัน ไม่จำเป็นต้องหวือหวาหรือดิ้นรนให้ได้มา
สิ่งที่ลูกกับจอห์นมีร่วมกันนั้นง่ายดาย และ… ลูกรักเขาค่ะ คุณแม่
แม้จะไม่ใช่รักแบบที่แม่หวังให้ลูกมี
ที่จริงฉันก็ชอบเวลาอยู่ชนบท
ขอตัวสักครู่
ฉัน… จะตามไปเอง
ผมไม่อยากคุยกับแม่หม้ายชวนหมายปองอีก
จะอยากคุยกับใครก็ตามใจ
แต่เธอไม่มีหน้าที่ไล่ตามเพื่อนฉัน
พี่ไม่ใช่คนเดียวที่ห่วงใยเลดี้บริดเจอร์ตัน
เธอต้องพรากทุกอย่างจากชีวิตฉันด้วยรึ
คุณพี่ พอเสียที
ผมเคยทำอะไรไป จึงได้โกรธเคืองถึงเพียงนี้ วานบอก
เพื่อจะได้ยุติกันเสียที
- เพราะเรื่องคุณพ่อรึ - เพราะหลายเรื่องทีเดียว
มาจากการที่คุณพ่อเห็นผมเป็นลูกคนโปรด
แต่เรื่องนั้นผมไม่มีอำนาจตัดสิน
ฉันไม่สนใจเรื่องนั้น
ที่ฉันสนใจ
คือการที่ฉันเคยมีโอกาสจะได้มีความสุข
แต่เธอพรากโอกาสนั้นไปจากฉัน
ผมจะพรากโอกาสมีความสุขไปจากพี่ได้อย่างไร
คืนก่อนที่ฉันต้องเข้าพิธีแต่งงาน
ฉันเกือบจะหนีพ้นจนเป็นอิสระ
เธอคิดว่าฉันไม่รู้รึ
ว่าเธอคือคนที่หักหลังฉันโดยไปฟ้องคุณพ่อ
ฉันได้ยินคุณพ่อขอบใจเธอ
- โซม่า… - โซม่า!
โซม่า…
คิดว่าเรียกชื่อเกิดแล้วจะแก้ไขสิ่งผิดได้งั้นรึ
เธออาจหว่านเสน่ห์ใส่หญิงหม้ายทุกคนในสังคมได้
แต่ฉันไม่ประทับใจแม้แต่น้อย
ทีนี้ ขอตัวก่อน…
ฉันต้องไปตามหาเพื่อน
ผมไม่ค่อยเข้าสังคมผู้ดี
ทิลลี่อาจจะชอบเข้าๆ ออกๆ
แต่ผมมองว่าสังคมผู้ดีนั้นสร้างภาพกลวงเปล่า
และช่างตัดสินคนเสียด้วย
ผมนึกไม่ออกเลยว่าใครจะตัดสินคุณอย่างไรได้
แสดงว่าทิลลี่ยังไม่ได้เล่าเรื่องของเราให้คุณฟัง
ผมถามเรื่องส่วนตัวได้ไหม
มีคำถามเรื่องอื่นที่น่าถามกว่านั้นด้วยรึ
คุณกับเลดี้อาร์โนลด์มีความหลังใกล้ชิด
ผมประหลาดใจที่คุณไม่เคย…
อันที่จริง ไม่ต้องตอบดีกว่า
ดูเหมือนดื่มไวน์มากไปจนผมลืมมารยาท
ที่จริง…
ไวน์ทำให้คุณมีเสน่ห์ยิ่งขึ้นด้วย
ผมควรเข้าไปดูทิลลี่ ไม่ให้วุ่นวายกับของหวานก่อนดีกว่า
เชิญเลย
ของหวานพร้อมแล้ว
สิ่งที่ผมสงสัยน่าจะเป็นจริง
แน่ใจนะ
แน่
ขออภัย เมื่อสักครู่เรา…
กำลังพูดถึงคุณ
คุณอยากไปกับเราสองคนไหม
ห้องข้างบน
ผม…
ผมลืมว่ามีธุระต้องไปทำ
ขอตัวก่อน
บอกได้ว่าการเต้นครั้งนี้เทียบไม่ได้
กับเต้นวอลซ์สองคนในโบสถ์ที่เราจะแต่งงานกัน
ถ้าอย่างนั้น ควรเติมความสวิงสวายสักหน่อยไหม
เลดี้วิสเซิลดาวน์มา!
นางเป็นปีศาจ
อย่าไปพูดคุยด้วย
มีลูกสาวเป็นนักเขียนข่าวฉาว
นึกสภาพออกไหม
อ้าว งานนี้สนุกกว่างานอื่นๆ แล้วสิ
ให้นำตัวมาเข้าเฝ้าไหมพ่ะย่ะค่ะ
ไม่ต้อง
ให้นางอึดอัดไปสักพัก
ผมจะไม่ยอมให้หล่อนทำลายคืนของเรา
ค่ะ จริงด้วย
เราทำอย่างไรกันดี
เรารอให้พระราชินีเรียกไปเฝ้า
แล้วก็เชิดหน้าเข้าไว้
พาลูกๆ กลับก่อนดีไหม
แต่ฉันก็อยากเห็นว่าจะเกิดอะไรขึ้น
เข้าใจหรือยังว่าทำไมฉันถึงชอบหล่อนมาก
ผมชิงชังเครสซิด้า คาวเปอร์
แต่ในฐานะของเลดี้วิสเซิลดาวน์ หล่อนก็เป็นนักเขียนฝีมือฉกาจอยู่
ขออภัยค่ะ
ฉันไม่ชินกับการเต้นเยอะขนาดนี้
ไม่เป็นไรเลย
ผมว่าจะบอกคุณ
ผมกำลังปรับบันทึกการเดินทาง มาเป็นต้นฉบับที่จะตีพิมพ์
- ตามที่คุณส่งเสริม - จริงหรือคะ
เกือบเสร็จแล้ว
แต่กำลังตัดส่วนที่ค่อนข้าง… เป็นส่วนตัวเกินไป
ทำไมล่ะ นั่นเป็นส่วนที่ฉันชอบมากตอนที่ได้อ่าน
พวกนั้นมีไว้ให้คุณอ่านคนเดียว
หรือให้ฉันเป็นบรรณาธิการให้ไหม
ถ้าคุณอยากให้ทำ
ก่อนจะส่งไปยังสำนักพิมพ์
ฉันก็ชอบงานเขียนมากเช่นกัน
ที่เขียนจดหมายอะไรแบบนั้น
คุณก็เขียนจดหมายได้ชวนอ่านที่สุดจริงๆ
แต่ผมอาจต้องพิสูจน์กับตัวเองว่า สามารถทำเรื่องนี้คนเดียวได้
พิสูจน์กับคุณด้วย ผมอยากคู่ควรกับคุณนะ เพน
คุณมีค่าคู่ควรอยู่แล้ว
ขออภัย ดูเหมือนพระราชินีเรียกมิสคาวเปอร์
อาจถึงเวลา
ที่เลดี้วิสเซิลดาวน์จะต้องพบผลกรรมเสียที
มิสคาวเปอร์ เราอาจต้องแจกแจงให้กระจ่าง
เราไม่อยากเห็นหน้าเธอ ไม่ว่าจะเป็นในวังหรือนอกวัง
- สมเด็จ… - คืนนี้ได้รับบัตรเชิญมารึ
ไม่ได้รับเพคะ
หม่อมฉันเพียงอยากนำของขวัญมาถวาย
นางกลับมาแล้ว
(จุลสารข่าวสังคมเลดี้วิสเซิลดาวน์)
ท่านผู้อ่านที่รัก
ว่ากันว่ายิ่งร้ายยิ่งพักไม่ได้
หากนั่นเป็นจริง ผู้เขียนเองคงนับเป็นคนดีได้
เพราะฉันเพิ่งได้ไปพักยาว
จากการเฝ้าสังเกตพวกคุณทุกคน
แต่อย่ากังวลไป ฉันกลับมาแล้ว
และอีกไม่ช้าจะมาพร้อมกับฉบับเต็ม
พวกคุณอาจรู้จักชื่อฉันแล้ว แต่ไม่ต้องสงสัย
ฉันรู้จักพวกคุณดีกว่านั้นมาก
ด้วยใจจริง เลดี้วิสเซิลดาวน์
หรือนับแต่นี้ไปเรียก เครสซิด้า คาวเปอร์
แหม มิสคาวเปอร์ น่าสนใจยิ่งนัก
ประหลาดใจ แต่ก็ยังสนใจใคร่รู้
ขอทูลปรึกษา…
เราจะรอฉบับวันพรุ่งนี้
ขอให้มีเรื่องซุบซิบเสียหน่อย
แล้วค่อยมาคุยเรื่องรางวัลของเธอ
แม่นั่น… เราต้อง… ทีนี้…
มากับฉัน
เป็นความผิดฉันเอง
ฉันโน้มน้าวให้เธอยอมให้หล่อนใช้ชื่อวิสเซิลดาวน์
แต่ตอนนี้หล่อนกลับเขียนอะไรพออ่านได้ออกมา
แถมยังตีพิมพ์ออกมาอีก
- เอโลอีส หายใจลึกๆ - เราสร้างปีศาจขึ้นมาแล้ว เพน
ปีศาจที่น่าจะผิดใจกับฉัน นั่นเท่ากับขุ่นเคืองทั้งครอบครัวฉันด้วย
ฉันทำให้ทุกคนมีภัยอีกแล้วเหมือนเมื่อปีก่อน
- นั่นเป็นความผิดฉัน - ไม่ใช่ ฉันบุ่มบ่าม
เหมือนที่ทำมา เชื้อเชิญนางงูพิษนั่นเข้าบ้าน
นางงูพิษที่ตอนนี้มีอำนาจพอๆ กับพระราชินี
ฉันไม่ควรไปเป็นเพื่อนกับหล่อนแต่แรก
เอโลอีส ทุกอย่างจะเรียบร้อย
ยังไง
เพราะฉันจะตีพิมพ์อีกครั้ง
แค่ฉบับเดียว ฉันสามารถทำลายชื่อเครสซิด้า
นี่ไม่ใช่แค่เรื่องซุบซิบ
วิสเซิลดาวน์คืออำนาจ
- เพน… - จำฉบับแรกได้ไหม
คำที่ฉันเขียน
เธอยกคำของลอร์ดไบรอน
ไม่ใช่เรื่องนั้น
ส่วนที่เขียนถึงตัวฉันกับพี่ๆ
"สามดรุณีถูกเข็นเข้าตลาดหาคู่
ดั่งการหว่านพืชโศกหวังผล โดยคุณแม่ซึ่งไร้ทั้งรสนิยมและเชาวน์ปัญญา"
เล่นคำหนักไปหน่อย ฉันยอมรับ
แต่จุลสารนั้นเริ่มขึ้นเพราะ ฉันรู้สึกไร้อำนาจภายในบ้านตนเอง
ฉันถูกบังคับให้เปิดตัวล่วงหน้าหนึ่งปี โดยไม่อาจมีปากเสียง
การเขียนเป็นทางเดียว ที่ทำให้รู้สึกพอจะมีสิทธิ์มีเสียงขึ้นบ้าง
ฉันน่าจะใช้จุลสารนั้น เป็นกระบอกเสียงให้คนที่ไร้โอกาส
ฉันสร้างความเสียหายจากปลายปากกามามาก
ขอร้อง…
ให้ฉันใช้ปากกาทำเรื่องดีๆ บ้าง
เธอต้องเขียนฉบับเต็มออกมาให้ไว
ก่อนที่เครสซิด้าจะตีพิมพ์ได้
(ท่านผู้อ่าน…)
ขออภัยที่สั่งพิมพ์ช้า
มีเรื่องวุ่นวายกับผ้าไหมที่เพิ่งมาส่ง
คุณจะได้ค่าตอบแทนอย่างงาม หากเร่งบริการให้เรา
เพื่อเลดี้วิสเซิลดาวน์ ได้เสมอ
คอลิน
คุณ… คือเลดี้วิสเซิลดาวน์
คำบรรยายโดย ศันสนีย์ โอบอ้อม